laion/Wikipedia-Exotic huggingface dataset:
קרברוס (סוג)

קרברוס (שם מדעי: Kerberos) הוא סוג של יונק טורף ממשפחת ההאיניילוריים אשר חי באירופה בתקופת האאוקן שלפני 40.4 עד 37.6 מיליון שנה. הוא התגלה במחוז טארן בדרום צרפת ממצאים שכללו גולגולת חלקית, לסת תחתונה ושרידים של רגליים אחוריות. הוא תואר למדע בשנת 2015 בידי החוקר "פלוריאל סול" (Floréal Solé) והוא כלל מין יחיד - Kerberos langebadreae. הוא נקרא על שם כלב השאול המיתולוגי - קרברוס. היונק הקדום דמה במראהו להאינדון המאוחר יותר, והוא התפתח מטורפים קטנים זריזים שוכני יערות שכנראה הגיעו מאפריקה לאירופה. ככל הנראה הוא היה היונק הטורף הגדול ביותר שחי באאוקן עם מסת גוף משוערת של 140 קילוגרם ואורך של 2 מטרים. בקדמת הלסת בלטו ניבים פעורים החוצה וכמה חותכות מצידיהם. מבנה הלסת הגדולה עוצב לנשוך בעוצמה גבוהה. הוא היה טורף חלש יחסית עקב מבנה רגליים קצר מדי וגוף גדול, כך שהוא כנראה ניזון מפגרים והשתמש בלסתותיו החזקות לפצח את העצמות שלהם. הוא נכחד עם היעלמות היערות והיצורים שחיו בהם בסוף האאוקן. האינודונים מאוחרים יותר, למשל ההאינדון פיתחו רגליים ארוכות יותר והם נעו במהירות גבוהה עקב כך. מדיה וקבצים בנושא קרברוס בוויקישיתוף קרברוס, באתר האנציקלופדיה של החיים (באנגלית) קרברוס, באתר GBIF (באנגלית)
טריי ליילס

טריי אנתוני ליילס (באנגלית: Trey Anthony Lyles; נולד ב-5 בנובמבר 1995) הוא כדורסלן קנדי, בעל אזרחות אמריקאית, המשחק עבור סקרמנטו קינגס מליגת ה-NBA, בעמדת הפאוור פורוורד. ליילס נולד בעיר ססקטון שבססקצ'ואן, קנדה, ולקראת לימודיו התיכוניים עבר לאינדיאנפוליס שבאינדיאנה, ארצות הברית. בעונתו האחרונה בקבוצת הכדורסל של "תיכון ארסנל טק" קלע 23.7 נקודות בממוצע למשחק, והוביל אותה לזכייה באליפות התיכונים של אינדיאנה. במשחק הגמר מול "תיכון לייק סנטרל" קלע ליילס 16 נקודות והוריד 12 ריבאונדים. בסיום אותה עונה נבחר להשתתף במשחק מקדונלד'ס אול-אמריקן, וזכה בתואר שחקן התיכונים המצטיין של אינדיאנה (Indiana Mr. Basketball). בשנת 2014 החל ללמוד באוניברסיטת קנטקי, והצטרף לקבוצת הכדורסל שלה יחד עם הפרשמנים קארל-אנתוני טאונס, דווין בוקר וטיילר יוליס. הקבוצה, אשר מנתה תשעה שחקני NBA לעתיד, העפילה לפיינל פור טורניר אליפות המכללות עם מאזן מושלם 38–0, אך במשחק חצי הגמר הפסידה במפתיע מול אוניברסיטת ויסקונסין בתוצאה 64–71. כבר בסיום עונתו הראשונה בקנטקי עזב את האוניברסיטה לטובת התמודדות בדראפט ה-NBA, לצד אנתוני-טאונס ובוקר. בעונתו היחידה בליגת המכללות קלע 8.7 נקודות והוריד 5.2 ריבאונדים בממוצע למשחק. בדראפט ה-NBA‏ 2015 נבחר ליילס על ידי יוטה ג'אז, בבחירה ה-12. בעונת 2016/2017 סייע לג'אז להעפיל לפלייאוף ה-NBA לראשונה מזה 5 עונות. בשתי עונותיו ביוטה העמיד ממוצעים של 6.1 נקודות ו-3.5 ריבאונדים למשחק, לרוב כשחקן ספסל. בערב דראפט 2017 הועבר ליילס יחד עם טיילר ליידון (הבחירה ה-24) בטרייד לדנוור נאגטס, בתמורה לדונובן מיטשל (הבחירה ה-13). ב-5 בינואר 2018 קלע שיא קריירה של 26 נקודות במשחק מול קבוצתו לשעבר – יוטה ג'אז. בשתי עונותיו בדנוור שימש כשחקן ספסל, ורשם ממוצעים כוללים של 9.3 נקודות ו-4.3 ריבאונדים למשחק. לקראת עונת 2019/2020 חתם ליילס בסן אנטוניו ספרס על חוזה לשנתיים בסך כ-11 מיליון דולר. באוגוסט 2021 חתם ליילס על חוזה בדטרויט פיסטונס. בינואר 2022 חתם ליילס על חוזה בסקרמנטו קינגס. מדיה וקבצים בנושא טריי ליילס בוויקישיתוף טריי ליילס, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN ארסנל טק זוכה באליפות התיכונים של אינדיאנה, באתר ihsaa.org,‏ 29 במרץ 2014 ביוגרפיה, באתר קבוצת אוניברסיטת קנטקי ויסקונסין מנחילה לקנטקי את הפסדה הראשון, באתר sbnation.com,‏ 4 באפריל 2015 שבעה שחקני קנטקי נרשמים לדראפט ה-NBA, באתר foxsports.com,‏ 9 באפריל 2015 סטטיסטיקות המכללות של ליילס, באתר sports-reference.com רשימת הנבחרים בדראפט 2015, באתר basketball-reference.com סיכום המשחק בין דנוור ליוטה, באתר USA Today,‏ 5 בינואר 2018 ליילס מסכם על חוזה בסן אנטוניו, באתר hoopsrumors.com,‏ 12 ביולי 2019
מכיירואידס

מכיירואידס (שם מדעי: Machaeroides; מילולית: "דמוי-פגיון") הוא סוג של טורף קדום ממשפחת האוקסינודונים שבסדרת הקראודונטים. הוא חי באמריקה הצפונית של תקופת האאוקן. המאובנים של יונק זה התגלו בוויומינג, ארצות הברית ותוארו ב-1909. הסוג כלל 2 מינים: Machaeroides eothen ו-Machaeroides simpsoni. יונק זה היה קטן יחסית בגודל של אמסטף ובמשקל 10 עד 14 קילוגרם במין Machaeroides eothen, הגדול יותר. הוא התאים לטיפוס בזכות כפות רגליו הגדולות וזנבו הארוך ובמראהו דמה לגרסה מוקטנת של שנחרבים טורפים כמו הסמילודון. הגולגולת הייתה צרה וגבוהה אך בעלת זוג ניבים קדמיים ארוכים מאוד שדמו לפגיון ומהם קיבל את שמו. הטורף הקטן יחסית היה יכול להכניע טרף גדול ממנו כמו את אבות הסוסיים והקרנפיים שחיו לאורך אמריקה הצפונית הקדומה של האאוקן. הוא התנפל עליהם בעזרת גפיו החסונות והרג אותם בעזרת דקירה חדה מניביו הגדולים. ייתכן שהוא צד בזוגות כדי להכניע את הטרף ביעילות. יונק זה נחשב לקרוב של השרקסטודון העצום והשתייך לצד הסוג התאום שלו Apataelurus לאותה משפחה - אוקסינודונים, אם כי ישנה מחלוקת גדולה בין כמה חוקרים הסוברים ששני הסוגים קשורים למשפחת ההאינודונים. מדיה וקבצים בנושא מכיירואידס בוויקישיתוף מכיירואידס, באתר האנציקלופדיה של החיים (באנגלית) מכיירואידס, באתר GBIF (באנגלית)
איימי ג'קסון

איימי ג'קסון (באנגלית: Amy Jackson;‏ נולדה ב-31 בינואר 1992, דאגלס) היא שחקנית בריטית, שידועה בעיקר בגין השתתפותה בסרטים שצולמו בבוליווד. איימי ג'קסון נולדה בדאגלס שבאי מאן. כאשר היא הייתה בת שנתיים חזרה המשפחה לליברפול ואיימי גדלה שם. היא השתתפה בתחרויות יופי וזכתה בתואר Miss Teen World בשנת 2009. בשנת 2010 היא זכתה במקום השני בתחרות מיס אנגליה. לאחר הצלחה זו, עברה ג'קסון ללונדון, והחלה לפתח קריירה בתחום הדוגמנות. תוך זמן קצר היא הוזמנה להודו להשתתף בצילומי סרט קולנוע. למרות העדר ניסיון, הופעתה בסרט הייתה מוצלחת, והיא אף זכתה בפרס עבור משחקה. בעקבות כך היא המשיכה בקריירה של שחקנית בבוליווד. בשנת 2015 היא זכתה בפרס נוסף על משחקה בסרט I. בסך הכל במהלך העשור היא השתתפה במעל ל-15 סרטים. בשנת 2017 היא הוזמנה להוליווד לצילומי סדרת סופרגירל. במקביל לקריירת המשחק ממשיכה ג'קסון לעסוק בדוגמנות. איימי ג'קסון מתגוררת בלונדון. בתחילת 2019 היא התחתנה עם איש עסקים מקפריסין, ובספטמבר 2019 נולד בנם. מדיה וקבצים בנושא איימי ג'קסון בוויקישיתוף אתר האינטרנט הרשמי של איימי ג'קסון איימי ג'קסון, ברשת החברתית פייסבוק איימי ג'קסון, ברשת החברתית אקס (טוויטר) איימי ג'קסון, ברשת החברתית אינסטגרם איימי ג'קסון, ברשת החברתית טיקטוק איימי ג'קסון, במסד הנתונים הקולנועיים IMDb (באנגלית) איימי ג'קסון, במסד הנתונים הקולנועיים KinoPoisk (ברוסית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
סיבפנתר

סיבפנתר (שם מדעי: Sivapanthera) הוא סוג חתול נכחד מתת-משפחת החתולים הקטנים שחי באירואסיה במשך תקופת הפליסטוקן. סוג זה הוגדר ב-1929 בידי החוקר ההונגרי מיקלוש קרצוי (אנ') ונכללו בו 5 מינים. המאובנים הראשונים בסוג זה התגלו במחוז גאנסו בסין וברכס סיבאליק (אנ') שלמורדות ההימלאיה בפקיסטן. ממקום זה נקרא הסוג בשמו (מילולית: "הפנתר של סיבאליק" או אולי "הפנתר של שיווה"), זאת על אף שמדובר בסוג נפרד לפנתר. חלק מהחוקרים משייכים סוג זה לברדלס למרות מספר הבדלים במבנה השלד. הסיבפנתר היה חתול בעל קרבה לברדלס ולפומה אשר הגיע לאורך מטר וחצי ולמשקל 90 קילוגרם בקירוב. הוא היה מעט גדול מהברדלס המודרני וממבנה רגליו הארוכות כנראה היה טורף אצן מהיר בדומה לברדלס. עם זאת מראהו מזכיר מעט גולגולת של נמר או של פנתר קרוב, בעצמות הרחבות יותר שלה. הוא היה בעל ניבים קדמיות בקדמת הלסת ובעל חוטם קצר יחסית. החתול הקדום היה טורף של פרסתנים קטנים כמו פריים, אייליים, גורי סוסים וטרף דומה, אותם צד באמצעות ריצה מהירה. סיבפנתר, באתר האנציקלופדיה של החיים (באנגלית) סיבפנתר, באתר GBIF (באנגלית) סיבפנתר באתר fossilworks (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
אקסלרטור

אקסלרטור (תוכנית האצה, באנגלית: Startup Accelerator) הוא תוכנית עבור חברות הזנק (סטארט-אפים) בתחילת דרכן. האקסלרטור מסייע לחברות בתחומים שונים, כגון ייעוץ טכני ומשפטי, פיתוח מוצר, חשיפה למנטורים, למשקיעים ולקוחות, במטרה להוות ״מאיץ״ לקידום תהליכים בחברה. ישנם אקסלרטורים שגם משקיעים הון התחלתי בחברות. רבים מהאקסלרטורים מתנהלים במחזורים של מספר חודשים, בסיומם מתקיים אירוע שבו מוצגות החברות למשקיעים ובכירים מהתעשייה ("Demo Day"). הסיבות להקמת אקסלרטור עשויות להיות מגוונות, כשהמרכזיות שבהן: לקיחת אחוזים ובעלות חלקית על החברות, שיתופי פעולה טכנולוגיים ושיתופי פעולה אסטרטגיים. תהליך הקבלה לתוכנית האצה באקסלרטורים הוא תהליך סלקטיבי ולרוב מתקבלות אליו רק חברות מועטות בכל מחזור. רשת המנטורים באקלסטורים מורכבת מבכירים, משקיעי הון סיכון ואנג'לים, יזמים ומומחים בתעשייה מתחומים מגוונים. אקסלרטורים המנוהלים על ידי תאגידים בינלאומיים כגון מיקרוסופט ו-IBM.; אקסלרטורים המנוהלים על ידי קרנות הון סיכון, ומסייעים להן לבחור ולהשקיע בחברות הצעירות המבטיחות ביותר. אקסלרטורים המנוהלים על ידי גופים מוסדיים וממשלתיים. אקסלרטורים המנוהלים על ידי גופים ללא מטרות רווח שפועלים טיפוח קהילת היזמים המקומית. מודל זה נפוץ במוסדות לימוד אקדמיים, ולעיתים בחסות העירייה המקומית. החברה הראשונה שהשתמשה במונח אקסלרטור הייתה Colorado Venture Centers בשנת 2001. Y Combinator שהתחילה את דרכה בקיימברידג' (מסצ'וסטס) על ידי פול גרהאם, הקימה את האקסלרטור בשנת 2005. תוכניות אקסלרטור נוספות הוקמו ברחבי ארצות הברית, ביניהן Techstars (Boulder, CO), 500 Startups (Mountain View, California), and MassChallenge (Boston, Massachusetts).) באותה השנה, תוכניות אקסלרטור נוספות בדרום מזרח אסיה, ביניהן Chinaccelerator (Shanghai, China) שהוקמה בסין ב-2009. ב-2011 החלו לקום תוכניות אקסלרטורים באירופה, ביניהן Seedcamp שהוקמה בלונדון ו-Startupbootcamp עם נציגויות בקופנהגן, אמסטרדם, ברלין, ישראל, איינדהובן, איסטנבול ולונדון. על פי ניתוח שפורסם על ידי Forbes ב-2012, מאז 2010 היה גידול עקבית בתוכניות אקסלרטור שמומנו על ידי ארגונים, אך הונחו על ידי אותם קווים מנחים לפיהם פעלו האקסלרטורים המקוריים. ב-2015, שליש מהסטארטאפים בארצות הברית השתתפו באקסלרטור. מדיה וקבצים בנושא אקסלרטור בוויקישיתוף מאגר אקסלרטורים ותוכניות האצה בישראל, באתר לסטארטאפ Hathaway, Ian, What Startup Accelerators Really Do, Harward business review, 01-03-2016 Susan Cohen, What Do Accelerators Do? Insights from Incubators and Angels, Innovations: Technology, Governance, Globalization 8, 2013-07, עמ' 19–25 doi: 10.1162/INOV_a_00184 TechCrunch (כתב עת), 500 Startups Unveils 2nd Batch: 21 Startups, From "Foodspotting For Fashion" To "Iron Chef In Your Living Room, TechCrunch, 2019-05-13 about, ‏2019-05-13 (ארכיון) Gruber, Frank, Top 8 European Startup Accelerators and Incubators Ranked Seedcamp and Startupbootcamp Top Rankings 2011, Tech Cocktail, ‏June 20, 2011 (ארכיון) Techstars FAQ | The global network that helps entrepreneurs succeed, ‏2019-05-13 (ארכיון)
יחסי ברוניי–גרמניה

יחסי ברוניי–גרמניה הם יחסי החוץ הדו-צדדיים בין ברוניי לגרמניה. לברוניי שגרירות בברלין, ולגרמניה שגרירות בבנדר סרי בגוואן. היחסים בין שתי המדינות כוננו ב-1 במאי 1984. בשנת 1985 ערך הסולטאן חסן אל-בולקיה ביקור פרטי ראשון בגרמניה, ובשנת 1998 ערך ביקור ממלכתי. ביקורים רשמיים נוספים נערכו בשנים 2002 ו-2011. מאידך, הקנצלר הלמוט קוהל ערך ביקור רשמי בברוניי בשנת 1997. ברוניי רואה בגרמניה שותפה כלכלית חשובה, והסחר הדו-צדדי עלה בשנת 2011 לכ-346 מיליון אירו. היצוא מגרמניה לברוניי כולל בעיקר מכוניות, מכונות, כימיקלים וציוד כבד. ישנו גם הסכם לעידוד והגנה הדדית של השקעות בין שתי המדינות. קיימת גם תוכנית חילופי סטודנטים בין ברוניי לגרמניה שהוקמה בשנת 2008, כאשר קבוצה של סטודנטים מברוניי נסעה ללמוד באוניברסיטאות בגרמניה. מדיה וקבצים בנושא יחסי ברוניי–גרמניה בוויקישיתוף "Brunei-Germany Relations". Ministry of Foreign Affairs and Trade (Brunei). אורכב מ-המקור ב-22 בפברואר 2014. נבדק ב-14 בפברואר 2014. {{cite web}}: (עזרה) "Germany and Brunei Darussalam (Bilateral relations)". German Embassy in Bandar Seri Begawan. אורכב מ-המקור ב-22 בפברואר 2014. נבדק ב-14 בפברואר 2014. {{cite web}}: (עזרה) "Brunei Darussalam". Federal Foreign Office (Germany). בדצמבר 2013. נבדק ב-14 בפברואר 2014. {{cite web}}: (עזרה) "Brunei-Germany ties lauded". VIP News. נבדק ב-14 בפברואר 2014. {{cite web}}: (עזרה) "Ties between Brunei, Germany further strengthen". Xinhua News Agency. English People's Daily Online. 27 בספטמבר 2009. נבדק ב-14 בפברואר 2014. {{cite web}}: (עזרה)
טום וג'רי: ההרפתקה הענקית

טום וג'רי: ההרפתקה הענקית (באנגלית: Tom and Jerry's Giant Adventure) הוא סרט הנפשה אמריקאי לילדים מסוגת קומדיה, פנטזיה והרפתקאות. הסרט בוים על ידי ספייק ברנדט וטוני סרוון (אנ') ונכתב על ידי ג'ין גרילו. הסרט מספר על טום החתול וג'רי העכבר שעוזרים לג'ק להציל את פארק השעשועים מפשיטת רגל ועולים אל ארץ האגדות. הסרט הופץ לראשונה ב-DVD ב-6 באוגוסט 2013. טום החתול וג'רי העכבר גרים עם ג'ק ואמו בעיר הסיפורים, פארק שעשועים מבוסס על סיפורי האגדות. לאחר מותו של מייסד הפארק, אביו של ג'ק, הפארק נהיה בפשיטת רגל. ג'ק נאלץ להציל את הפארק מפי המיליונר המרושע מר ביגלי, ומכר את פרתו לאיכר חביב ומסתורי עבור אפוני קסמים. כשאפוני הקסמים גדלו, ג'ק, טום וג'רי גילו עולם קסום שבו חיים הגיבורים מהאגדות, הנשלט מידי ענק מרושע וחמדן. חלק מגיבורי האגדות גולמו בידי מצוירי MGM הקלאסיים ביניהם: דרופי בתפקיד המלך קול והסנאי המטורלל בתפקיד סיימון מוכר העוגות. כעת טום וג'רי חייבים לשים סוף להשתלטות הענק ולהציל את ארץ האגדות ואת עיר הסיפורים. וויל האנה - טום החתול איימי ווינפרי - ג'רי העכבר ג'ייקוב ברטראנד - ג'ק בראדלי גאריסון קילר - מספר, האיכר אודל תומאס פ. וילסון - מר ביגלי, הענק קאת' סוסי - טאפי ג'ו אלסקי - דרופי פול רובנס - הסנאי המטורלל גריי דלייסל - גברת בראדלי, הפיה האדומה ריצ'רד מקגונגל - ברוך הדב פיל לאמאר - ספייק ג'ון דימאג'יו - מיטהד הכלב ג'ק ואפון הפלא "טום וג'רי: ההרפתקה הענקית", במסד הנתונים הקולנועיים IMDb (באנגלית) "טום וג'רי: ההרפתקה הענקית", באתר AllMovie (באנגלית) "טום וג'רי: ההרפתקה הענקית", באתר Rotten Tomatoes (באנגלית) "טום וג'רי: ההרפתקה הענקית", באתר HBO Max (באנגלית) "טום וג'רי: ההרפתקה הענקית", במסד הנתונים הקולנועיים KinoPoisk (ברוסית)
יחסי ברוניי – הממלכה המאוחדת

יחסי ברוניי–הממלכה המאוחדת הם יחסי החוץ דו-צדדיים בין ברוניי לבריטניה. ברוניי מחזיקה נציבות עליונה בלונדון, ובריטניה מחזיקה נציבות עליונה בבנדר סרי בגוואן. נכון לעכשיו ישנם 1,700–2,000 סטודנטים מברוניי הלומדים בבריטניה, וקיים קשר בין האוניברסיטאות בשתי המדינות. בכלכלה, בריטניה מעודדת גם עסקים קטנים מברוניי לקחת את המוצרים שלהם לשווקים בינלאומיים. ישנם גם קשרי הגנה חזקים עוד מלפני עצמאות ברוניי מהאימפריה הבריטית ועד היום. היחסים כוללים בעיקר אימונים, חילופי דברים ושיתוף הניסיון הצבאי. מדיה וקבצים בנושא יחסי ברוניי – הממלכה המאוחדת בוויקישיתוף "Brunei-United Kingdom Relations". Ministry of Foreign Affairs and Trade (Brunei). אורכב מ-המקור ב-22 בפברואר 2014. נבדק ב-14 בפברואר 2014. {{cite web}}: (עזרה) Hakim Hayat (5 באוקטובר 2013). "NEW BRITISH HIGH COMMISSIONER LAUDS STRONG EDUCATION LINK BETWEEN BRUNEI, UK". BruDirect. אורכב מ-המקור ב-22 בפברואר 2014. נבדק ב-14 בפברואר 2014. {{cite web}}: (עזרה) Ying Chia (15 ביולי 2010). "UK to maintain 'solid bilateral relations' with Brunei". The Brunei Times. אורכב מ-המקור ב-22 בפברואר 2014. נבדק ב-14 בפברואר 2014. {{cite web}}: (עזרה) Rabiatul Kamit (4 במאי 2012). "Brunei-UK bolster defence relations". The Brunei Times. אורכב מ-המקור ב-22 בפברואר 2014. נבדק ב-14 בפברואר 2014. {{cite web}}: (עזרה) Idris Matzin (28 באוקטובר 2010). "BRUNEI DARUSSALAM-UK DEFENCE RELATIONS ENHANCE". Ministry of Defence Brunei Darussalam. אורכב מ-המקור ב-14 בפברואר 2014. נבדק ב-14 בפברואר 2014. {{cite web}}: (עזרה)
הצבעה טלפונית

הצבעה טלפונית או טלווטינג (מאנגלית: Televoting) היא שיטת קבלת החלטות וסיקור דעת קהל שמתבצעת באמצעות הטלפון. ההצבעה הטלפונית יכולה גם להרחיב את ההצבעה באמצעות הצבעה על ידי מסרון דרך טלפון סלולרי. חלק מהשימושים המוכרים בשיטת ההצבעה הטלפונית הם בשידור תחרויות, ובמיוחד בתחרות האירוויזיון, ובדיונים דמוקרטיים. בהצבעה טלפונית מעורבים שדרנים המספקים לקהל מספרי טלפון שונים הקשורים למשתתפים; התוצאה נקבעת על ידי מספר השיחות לכל שורה. בדרך כלל משתמשים בטלוויזיות לקביעת תוצאות שבועיות בתחרויות ריאליטי בחו"ל, כמו האח הגדול, רוקדים עם כוכבים, The Voice, Idol, ו־The X Factor. בשנת 1997 החלה תחרות אירוויזיון לשלב הצבעה טלפונית ציבורית כדי לקבוע את הזוכה, עם הפעלה המונית שהתחילה בשנת 1998. בתחילה, ההצבעה הטלפונית החליפה לחלוטין את המערכת הקודמת, שבה המשתתפים דורגו על ידי חבר השופטים האזוריים. שינויים אלה הביאו לגדילה של "הצבעת גוש" – שבה דפוס ההצבעה של המדינה יועדף לרוב על מדינות שכנות, לדוגמה, המדינות הסקנדינביות, הבלטיות, הבלקן ומדינות חבר המדינות העצמאיות, ומדינות עם תרבויות דומות, למשל הממלכה המאוחדת ואירלנד. בין השנים 2009–2015, מרבית המדינות השתמשו בפיצול 50-50 בין תוצאות חבר השופטים לתוצאות ההצבעה הטלפונית. מאז 2016, רוב המדינות עדיין משתמשות בתהליך ההצבעה הטלפונית וחבר מושבעים כדי לקבוע את התוצאות, וההצבעות כבר לא משולבות לכל המדינות ובמקום זאת מטופלות בנפרד. הצבעה טלפונית יזומה על ידי דגימה אקראית של אוכלוסייה באמצעות חיוג ספרתי אקראי.[דרוש מקור] מי שפנו אליהם מתבקש להתנדב לקבל חומרי תדריך בכתב על רקע בנושא מסוים, שהוכנו על ידי צוות נציגים של קבוצות בעלי עניין שונים שהושפעו מאותה סוגיה ושילבו דעות או נקודות מבט שונות.[דרוש מקור] המתנדבים מתבקשים לדון בנושא בין משפחותיהם וחבריהם עד שהם קיבלו החלטה.[דרוש מקור] בתום זמן זה הם משתתפים בסקר שוב בטלפון כדי לקבוע את עמדותיהם.[דרוש מקור] הצבעה טלפונית היא שיטה חסכונית יותר לדיון דמוקרטי ציבורי מאשר אלטרנטיבות רבות כמו סקרי דעת קהל, מכיוון שהיא אינה מחייבת את המשתתפים להיפגש באופן אישי.[דרוש מקור] המשותף לטכניקות קבלות החלטה דמוקרטיות אחרות הוא שהן גם נוטות לקבל החלטות מנומקות יותר מאשר סקרי דעת "גולמיים", מכיוון שהמשתתפים נחשפים לפרספקטיבות שונות שאינן שלהם בחומרי התדריך שהם מקבלים.[דרוש מקור] הצבעה טלפונית עשויה להיות פחות אפקטיבית משיטות אחרות של דיונים דמוקרטיים ציבוריים, שבהן מפקח או מסייע מיומן זמין באופן אישי כדי להבטיח שהקבוצות דנות ברצינות בנושא העומד בפניהן.[דרוש מקור] דמוקרטיה דיונית Carson, L: "Innovative consultation processes and the changing role of activism", Third Sector Review, 7(1):7, 2001. Slaton, C D. (1992), Televote: Expanding Citizen Participation in the Quantum Age, Oxford: Praeger.
Harem (שיר)

"Harem" (מוכר כ-"Harem (Canção do Mar)"; בעברית: "הַרמוֹן (שִׁיר מֵהַיָּם)") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן השמיני שלה, Harem. השיר יצא לאור ב-4 בנובמבר 2003, כסינגל הרביעי מתוך האלבום, על ידי חברת התקליטים אנג'ל רקורדס. השיר הגיע למקום הראשון במצעד שירי הדאנס קלאב. השיר נכתב על ידי פרדריקו דה בריטו, פררי טרינידדה, שרה ברייטמן, פרנק פיטרסון ורוקסן סימן והופק על ידי פיטרסון, אשר הפיק את Harem, גם כן. "Harem" הוא שיר בסגנון הפופ הערבי, אשר משלב בתוכו גם את סגנון מוזיקת העולם והמוזיקה קלאסית. בסמוך לצאתו של הסינגל, יצא מיני-אלבום אשר הכיל בתוכו רמיקסים שונים שנעשו עבורו. הווידאו קליפ המלא שיצא עבור השיר הועלה ליוטיוב ב-10 ביוני 2010. בתחילת הקליפ, ניתן לראות שיירת גמלים במדבר ולאחר מכן, את שרה ברייטמן עצמה, לבושה בבגדים מסורתיים. בהמשך, ניתן לראותה יחד עם רקדניות כשהן רוקדות בתוך הרמון לצלילי השיר. הקליפ של הרמיקס הרשמי של השיר, הועלה ליוטיוב ב-4 במרץ 2009, והוא שונה מן הקליפ המקורי. מידע על הסינגל "Harem" באתר מיוזיק בריינז מידע על היצירה "Harem" באתר Discogs סרטון השיר "Harem" באתר יוטיוב פרדריקו דה בריטו, פררי טרינידדה, שרה ברייטמן, פרנק פיטרסון, רוקסן סימן Sarah Brightman - Harem, Discogs (באנגלית) Sarah Brightman - Harem (Canção Do Mar) Remixes, Discogs (באנגלית) Sarah Brightman Harem (Cancao Do Mar) Chart History, Billboard Sarah Brightman – Harem (Cançao Do Mar) (באנגלית), נבדק ב-2020-02-12 Harem (Cancao Do Mar), נבדק ב-2020-02-12 Sarah Brightman - Harem.flv, נבדק ב-2020-02-12 Harem Cancao Do Mar Remix, נבדק ב-2020-02-12 Sarah Brightman - Harem (Canção Do Mar) Remixes, Discogs (באנגלית) Sarah Brightman - Harem (Cancao Do Mar), Discogs (באנגלית) Sarah Brightman - Harem (French Version), Discogs (באנגלית) Sarah Brightman - Harem (Remixes), Discogs (באנגלית)
בן בט

בן בט (באנגלית: Ben Batt; נולד ב-1986) הוא שחקן אנגלי. ידוע בעיקר מהופעתו בתפקיד הנבל ג'ו פריצ'רד בדרמה הקומית של ערוץ 4 "לגדול בלי בושה". בט נולד בוויגן שבמנצ'סטר רבתי. כילד שיחק בעבור קבוצות הרוגבי אורל ולנקשייר. אחרי שנפצע עבר למשחק ונרשם לבית הספר גילדהול למוזיקה ודרמה בלונדון. הוא עזב את הלימודים ב-2008, כשקיבל תפקיד קטן בסרט "The Edge of Love". הוא שיחק בסדרה "סקוט וביילי" בתפקיד הבלש קווין לאמב, בתפקיד אלף רוטר בסדרה "The Village", ובתפקיד הכבאי קרייג סקרוטון בסדרה "סירנות". ב-2015 כיכב בהפקה של ה-BBC "המתווך", על פי רומן באותו שם, בו גילם את טד ברג'ס. ב-2011 שיחק בט בסרט "Weekender", אודות תרבות הרייב של שנות השמונים של המאה העשרים, בתפקיד האנטגוניסט ג'ון אנדרסון. בט שיחק בתפקידים קטנים רבים, כגון קצין בסרט "קפטן אמריקה", וטוראי דרק טוגוד במיני-סדרה "ההבטחה". עוד הופיע בפרקים בסדרות שונות, בהן בסדרת האנתולוגיה "Accused", ב-"Salvage", "מחשבות רצחניות", "לואיס", "חדר מיון", "The Edge of Love", "ספוקס: קוד 9", וב"מוות בפרדייז". ב-2016 כיכב בט בתפקיד סטנלי קוואלסקי במחזה "חשמלית ושמה תשוקה" מאת טנסי ויליאמס, שהועלה בתיאטרון רויאל אקסצ'נג' שבמנצ'סטר, בבימויה של שרה פרנקום. בת זוגו היא השחקנית רבקה אטקינסון, שכיכבה לצדו בסדרה "לגדול בלי בושה". השניים נפגשו על הסט ב-2008 והופיעו יחד בקווי עלילה רבים. ב-2016 נולד בנם הבכור, ג'ק. בן בט, במסד הנתונים הקולנועיים IMDb (באנגלית) "Ben Batt". TV.com. "BBC One - The Go-Between". BBC. Gibb, Bill. / "Former Shameless star Rebecca Atkinson on motherhood and moving to Glasgow for River City". {{cite web}}: Check |url= value (עזרה)
עולם התנועה (אפקוט)

עולם התנועה (באנגלית: World of Motion) היה מתקן בפארק השעשועים אפקוט בדיסניוורלד שבפלורידה שבפעל בין ה-1 באוקטובר 1982 וה-2 בינואר 1996. המתקן מומן על ידי חברת ג'נרל מוטורס ונפתח עם הקמת הפארק. בשנת 1996 נסגר המתקן והוחלף במתקן טסט טרק החדשני. המבקרים במתקן עלו על כלי הרכב שפעלו בשיטת אומנימובר ונלקחו דרך סצנות מההיסטוריה של התחבורה שהוצגו באמצעות בובות אודיו אנימטרוניקס. הסצנות השונות הוצגו בהומור רב וכללו, בין היתר, המצאת הגלגל, תוכניותיו של לאונרדו דה וינצ'י ליצרת מכונות תעופה, כריסטופר קולומבוס המפליג לגילוי אמריקה, ופקקי התנועה הראשונים. מספר בובות אודיו אנימטרוניקס: 188 משך הנסיעה במתקן: 14:30 דקות. מספר מבקרים: 3,000 מבקרים לשעה. מספר מבקרים ליום: 20,000 מבקרים ליום. לאחר פירוק המתקן הועברו חלק מבובות האודיו אנימטרוניקס למתקנים אחרים. חלקם נשלחו לשודדי הקריביים, המפלצת הימית נשלחה לפארק ההרפתקה הקליפורנית של דיסני והרוכב של העגלה בסצנת פקק התנועה הראשון הפך להיות דמותה של אלן דג'נרס במתקן עולם האנרגיה. שיר הנושא של המתקן "כיף להיות חופשי" - "It's Fun to Be Free" נכתב על ידי אקס אטנציו ורודי בייקר, אשר כתבו את "יו הו הו" (שיר הנושא של שודדי הקריביים) ורוחות אפלות מצחקקות - שיר הנושא של הטירה המכושפת. תרנגולות האודיו אנימטרוניקס הועברו לעיר ההנפשה של מיקי בממלכת הקסם והם נמצאות בחווה של גופי. החזיר הועבר לשודדי הקריביים. אתר הזיכרון לעולם התנועה - אתר מעריצים המנציח את המתקן שפורק
יעקב דבראשוילי

הרב חכם יעקב דבראשוילי (ה'תרס"ב, 1902, צחינוואלי - כ"ו באדר ה'תשמ"ח, 1988, ירושלים) היה הרב הראשי של יהודי גאורגיה בישראל ורב וקהילת יהודי גאורגיה בירושלים. נולד בעיר צחינוואלי שבגאורגיה לרחמים ואסתר. אחיו היו הרבנים משה דבראשוילי, מיכאל דברשווילי וגבריאל דבראשוילי. למד אצל הרב אברהם חוולס, תלמידו ושליחו של הרב יצחק אלחנן ספקטור. בבחרותו עבר עם משפחתו לכותאיסי, שם למד בישיבה שהקים הרב שמואל הלוי לויטין, שליחו של האדמו"ר הרש"ב מלובביץ'. כעבור זמן התמנה בעצמו למגיד שיעור בישיבה. בין תלמידיו בכותאיסי היה הרב רפאל אלאשוילי. בשנת 1917 נסע ללמוד למשך תקופה בישיבת תומכי תמימים ברוסטוב על הדון. לאחר שובו לגאורגיה, היה ממנהיגיה הרוחניים של יהדות גאורגיה, ונאלץ להתמודד עם רדיפות השלטון הקומוניסטי שכללו מאסר ועינויים. בשנת 1972 עלה לישראל וקבע את מגוריו בירושלים. בין השנים 1980-1988 כיהן בתפקיד הרב הראשי של יהודי גאורגיה בישראל ורב העדה הגאורגית בירושלים. היה פעיל מרכזי להפצת תורה ויהדות בקרב עולי גאורגיה בישראל. נפטר בשנת 1988 ונקבר בחלקת יוצאי גאורגיה בבית הקברות היהודי בהר הזיתים. על מצבו נכתב: "הרב הראשי ליהודי גרוזיה אשר מסר נפשו על תורת ה', רבים השיב מעוון, מרביץ תורה בישראל, חכם רבי יעקב דבראשוילי". על שמו נוסדו בירושלים בית מדרש ומוסדות "קול יעקב". הקל קול יעקב : תולדות וקורות ימי חייו של מורינו ורבינו רבי חכם יעקב דבראשווילי, ירושלים : עמותת קול יעקב, תשע"ה (2015) נפתלי צבי גוטליב, זכרונות הרב דבראשוילי, יהדות הדממה ב, ירושלים, תשמ"ז, עמ' 177–205, באתר אוצר החכמה (צפייה מוגבלת למנויים) זושא וולף, "חכם יעקב דאבראשוילי", אדמו"רי חב"ד ויהדות גרוזיה, לוד : מכון הספר – תפארת רפאל, תשע"ו (2016), עמ' 312–339, באתר אוצר החכמה (צפייה מוגבלת למנויים) הרב יעקב דבראשוילי זצ"ל - הרב הראשי של גיאורגיה הרב יעקב דבראשוילי זצ"ל ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.